K2-18b

**K2-18b**, también conocido como **EPIC 201912552 b**, una exoplaneta que orbita la estrela nana roya K2-18, situata a 124 anyos luz (38 pc) d'a Tierra. A planeta, en primeras descubierta gracias a o telescopio espacial Kepler, tien bellas ueito vegatas a masa d'a Tierra, e asinas se clasifica como una supertierra. Tien una orbita de 33 días en a zona d'habitabilidat.

En 2019, dos estudios de rechira independients, combinando datos d'o telescopio espacial Kepler, d'o telescopio espacial Spitzer e d'o telescopio espacial Hubble, concluyó que bi heba cantidaz significativas de vapor d'augua en a suya atmosfera, a primera planeta con tals caracteristicas en a zona d'habitabilidat.

## Descubrimiento
K2-18b fue identificato como parti d'o programa d'o telescopio espacial Kepler, una entre bellas 1 200 exoplanetas descubiertas durando a misión "Second Light" K2 mission. O descubrimiento de k2-18b se fizo en 2015, en orbitar una estrela nana roya (agora dita K2-18) con un tipo espectral estelar de M2,8 a 124 anyos luz u 38 parsecs dende a Tierra. A planeta fue detectata a traviés d'as variacions d'a curva de luz d'a estrela causata per o transito d'a planeta debant d'a estrela veyita dende a Tierra A planeta fue clamata "K2-18b", pus fue a deciueitena planeta descubierta durando a misión K2. O predito contraste relativament baixo entre a planeta e a suya estrela anfitriona ferba mes facil alufrar l'atmosfera de K2-18b en l'esdevenidero.

En 2017, os datos d'o telescopio espacial Spitzer enfortioron que K2-18b orbita en a zona d'habitabilidat arredol d'o K2-18 con un periodo de 33 días, prou curto ta permitir observacions d'a-saber-los ciclos orbitals e ta amillorar a importancia estatistica d'o sinyal. Isto levó a un mayor intrés per continar as observacions de K2-18b.

Posteriors estudios sobre K2-18b meyant as ainas d'o Buscador de Planetas per Velocidat Radial d'Alta Precisión (HARPS) e d'a Busca de Calar Alto de Nanas M con Exotierras meyant Espectografos de Cuasi-infrarroyo e Optico Echelle (CARMENES) tamién identificoron probablement una segunda exoplaneta, K2-18c, con una masa estimata de 5,62±0,84 *M*⊕ en una orbita mes abracata de nueu días, pero ista planeta adicional encara no se ye enfortita, e puet deber-se, manimenos, a l'actividat estelar.

## Localización

As coordinatas en o Sistema de Referencia Celeste Internacional (ICRS) son: ascensión recta 11h 30m 14,518s e declinación +07° 35' 18,257". Ista planeta se sitúa en a constelación de Leo, pero difuera d'o suyo asterismo de lion. Cuan en primeras se descubró, a distancia de K2-18 d'a Tierra s'estimó que yera de 110 anyos luz u 34 parsecs. Sindembargo, datos mes precisos d'o prochecto de mapeo estelar *[[Gaia (sonda espacial)|Gaia]]* ha amostrato que ye a una distancia de 124,02 ± 0,26 anyos luz u de 38,025 ± 0,079 parsecs. Ista mida de distancia amillorata aduyó a afinar mes as propiedaz d'o sistema exoplanetario.

## Caracteristicas fisicas
K2-18b orbita a bellas 0,1429 ua u 21,38 millons de km, chacendo por tanto adintro d'a zona d'habitabilidat calculata ta la nana roya, entre 0,12 e 0,25 ua u 18 e 37 millons de km. A exoplaneta ha un periodo orbital de bels 33 días, o que suchier que ye acoplato de marea, dando a mesma cara enta a suya estrela anfitriona. S'estima que a temperatura d'equilibrio planetario ye de bels 265 ± 5 K u −8 ± 5&nbsp;°C u 17 ± 9&nbsp;°F, debito a la suya irradiancia estelar d'alto u baixo 94% d'a d'a Tierra. S'estima que K2-18 ha un radio de 2,71±0,07 ''R''<sub>⊕</sub> e una masa de 8,63±1,35 ''M''<sub>⊕</sub>, seguntes un analís meyant as ainas HARPS e CARMENES. En primeras se li consideró un minineptuno cuan se descubrió; a distancia de K2-18 d'a Tierra s'estimó que yera de 110 anyos luz u 34 parsecs, pero datos amilloratos de K2-18b lo ha clasificato como una supertierra. Una contimparanza d'a grandaria, orbita e atras caracteristicas de K2-18b con atras exoplanetas detectatas suchier que a planeta poderba acubillar una atmosfera que contiengan atros gases chunto con l'hidrocheno e l'helio.


File:K2-18 Star System Video.webm|Impresión artistica d'o sistema d'a estrela K2-18.
File:K2-18 system.jpg|Diagrama d'o sistema d'a estrela K2-18, que amuestra as orbitas de K2-18b e d'o candidato encara no enfortito K2-18c, asinas como a zona d'habitabilidat d'a estrela.


### Descubrimiento d'augua
Se son realizatos estudios mes amplos meyant o telescopio espacial Hubble que han corroborato los resultatos d'as observacions d'o Kepler e d'o Spitzer e que han permitito midas adicionals de l'atmosfera d'a planeta. Dos analises deseparatos de rechiradors d'a Universidat de Mont-reyal et d'o Colechio Universitario de Londres (con as siglas en anglés *UCL*) sobre os datos d'o Hubble se publicoron en 2019. Os dos examinoron os espectros d'a luz estelar que esnavesan l'atmosfera durando los transitos, trobando-ie que K2-18b ha una atmosfera d'hidrocheno y helio con una alta concentración de vapor d'augua, que poderba variar entre 0,01 e 12,5%, dica entre 20 e 50%, pendendo de qué atras menas de gases son presents en l'atmosfera. En os livels maximos de concentración, o vapor d'augua poderba estar prou alta ta formar-n'i de boiras. L'estudio menato per o UCL se publicó l'11 de setiembre de 2019 en a revista *[[Nature Astronomy]]*; l'estudio menato per a Universidat de Mont-reyal, que encara no se ye visurato, se penchó un día antis en o servidor arXiv.org. L'analís menato per o UCL detectó augua con una significación estatistica de 3,6 d'esbarres tipicos, equivalent a un livel de confitanza d'o 99,97%.

Ista fue a primera exoplaneta superterrestre adintro d'a zona d'habitabilidat d'a suya estrela e que l'atmosfera se'n detectó; e o primer descubrimiento d'augua en una exoplaneta en a zona d'habitabilidat. Se yera previament detectata augua en as atmosferas de exoplanetas de zonas no habitables como HD 209458 b, XO-1b, WASP-12b, WASP-17b e WASP-19b.

Os astronomos fan refirmanza en que o descubrimiento d'augua en l'atmosfera de K2-18b no significa que en pueda acubillar de vida u mesmo que siga habitable, ya que probablement manca cualsiquier superficie solida u una atmosfera que en pueda acubillar de vida. Manimenos, trobar-ne d'augua en una exoplaneta en a zona d'habitabilidat aduya a replecar cómo se forman as planetas. S'aspera agora que K2-18b siga alufrato con o telescopio espacial James Webb, con una lanzamiento programato ta 2021, e con o telescopio espacial ARIEL, con un lanzamiento ta 2028. Os dos portiarán ainas disenyatas ta determinar a composición d'as atmosferas exoplanetarias.

## Vinclos externos
* Benneke, Björn; et al. (2019). "Water Vapor on the Habitable-Zone Exoplanet K2-18b" (en anglés). arXiv:1909.04642 astro-ph.EP.
* K2-18 b Confirmed Planet Overview Page en l'archivo de exoplanetas d'a NASA (en anglés).

## Referencias